Pixar Animation Studios ye una interpresa estausunidense de cine d'animación per ordinador subsidario de Walt Disney Studios y propiedat de The Walt Disney Company con seu en Emeryville, California, Estaus Unius. O suyo orichen se remonta a 1979, quan prencipió a operar como The Graphics Group, a división computacional de Lucasfilm.​ Quasi un decenio dimpués estió adquirida per Steve Jobs, que amás invirtió en o suyo capital pa establir-la como una interpresa independient d'animación.​ En 1995 Pixar produció Toy Story, o primer largometrache animau per ordinador en a historia d'o cine. Dimpués de quantos anyos de colaboración marcaus per quantas produccions exitosas, Disney adquirió lo estudeyo en 2006.